**RTL Television**|  |
| **Šalis** | Vokietija |
| **Rodoma** |  Vokietija AustrijaŠveicarijos vėliava Šveicarija Liuksemburgas Belgija Kroatija Nyderlandai |
| **Savininkas** | RTL Group |
| **Transliavimopradžia** | 1984 m. sausio 2 d. |
| **Vaizdoformatas** | 576i (16:9 SDTV)1080i (HDTV) |
| **Šūkis** | *Willkommen zuhause* ('Sveiki sugrįžę namo') |
| **Ankstesnispavadinimas** | RTL plus (1984–1992) |
| **Seseriniskanalas (-ai)** | RTL IIVOXSuper RTLn-tvRTL CrimeRTL LivingRTL PassionRTL NitroRTLplus |
| **Internetosvetainė** | www.rtl.de |

**RTL Television** (anksčiau – **RTL plus**), sutrump. **RTL** – stambiausias komercinės televizijos tinklas Vokietijoje, programas transliuojantis kabeliniais, palydoviniais ir skaitmeniniais antžeminiais (DVB-T2) signalais. Priklauso įmonių grupei „RTL Group".

Istorija
--------

RTL, kaip antrojo tokio tipo kanalo vokiečių kalba (pirmasis – PKS, dab. Sat.1), transliacijos pradėtos 1984 m. sausio 2 d. Pirmuosius ketverius metus buvo transliuojama iš Liuksemburgo ir teoriškai turėjo apytiksliai 200 000 žiūrovų auditoriją. 1988 m. stotis perkelta į Kelną, Vokietijoje.

Pradžioje RTL buvo ne daugiau nei šalutinis Liuksemburgo radijo produktas, skirtas Vokietijai. Biudžetas buvo nedidelis, tad dauguma pirmųjų eterio vedėjų tiesiog pristatydavo savo radijo laidų formatus, pritaikytus televizijai. Vienas pirmųjų pasisekusių projektų buvo viktorina „Diena, kaip jokia kita diena" (vok. *Ein Tag wie kein anderer*), kurioje dalyviai varžydavosi dėl atostogų kelionės. Transliacijų eterio pradžioje RTL plus garsėjo mažo biudžeto filmais ir amerikietiškomis programomis. 1988 m. pagal auditorijos kiekį buvo antroje vietoje, po Sat.1.

Visa tai pasikeitė, kai RTL būstinė buvo perkeltą į Kelną. Buvo gautos teisės transliuoti antžeminiais dažniais. Tais pačiais metais RTL įgijo teises transliuoji prestižinės Bundeslygos rungtynes. Sandoris su „Cannon", kuri tuo metu pasižymėjo tokiais sėkmę atnešusiais filmais kaip „Kalnietis", o po metų sandoris ir su „Universal Studios" galiausiai eteriui parūpino aukšto lygio filmų.

2012 m. RTL sudarė sutartį su „Walt Disney Studios Motion Pictures" transliuoti „Walt Disney Pictures", „Walt Disney Animation Studios" (įskaitant „Disneytoon Studios"), „Pixar Animation Studios", „Disneynature", „Marvel Studios", „Lucasfilm" ir „DreamWorks Pictures" kino filmus (iki kol 2016 m. buvo pasirašyta nauja sutartis su „Universal Studios").

Rinkos dalis
------------

Rinkos dalis 1985–2005 m.

* 1985: 0,4 %
* 1986: 0,7 %
* 1987: 1,2 %
* 1988: 4,1 %
* 1989: 10,0 %
* 1990: 11,5 %
* 1991: 14,4 %
* 1992: 16,7 %
* 1993: 18,9 %
* 1994: 17,5 %
* 1995: 17,6 %
* 1996: 17,0 %
* 1997: 16,1 %
* 1998: 15,1 %
* 1999: 14,8 %
* 2000: 14,3 %
* 2001: 14,8 %
* 2002: 14,6 %
* 2003: 14,9 %
* 2004: 13,8 %
* 2005: 13,2 %
* 2006: 12,8 %
* 2007: 12,5 %
* 2008: 11,8 %
* 2009: 12,5 %
* 2010: 13,6 %
* 2011: 14,1 %
* 2012: 12,3 %
* 2013: 11,3 %
* 2014: 10,3 %
* 2015: 9,9 %
* 2016: 9,8 %

Išnašos
-------

1. ↑  Audience shares 1988: RTL 4.1% and SAT.1 5.6%, see *Marktanteile der Fernsehsender* at Fernsehen in Deutschland (de)
2. ↑  Nuo 1988 iki 1992 m.; šou „Anpfiff".
3. ↑  Roxborough, Scott (2012-02-01). „Disney Signs Multi-Year Package Deal With Germany's RTL". *The Hollywood Reporter*. Nuoroda tikrinta 2013-02-10.

Nuorodos
--------

* Oficiali svetainė (vokiečių k.)